laion/Wikipedia-Exotic huggingface dataset:
פלאנוק

הפלאנוק (שם מדעי: Eupleres goudotii) הוא מין יחיד בסוגו של טורף ממשפחת טורפי מדגסקר החיים כולם באי מדגסקר והם קרובים רחוקים של הגחניים. פרק זה לוקה בחסר. אנא תרמו לוויקיפדיה והשלימו אותו. לפלאנוק גוף מוארך, שיניים שטוחות ומעוקלות מעט וכן טפרים ארוכים איתם הוא חופר באדמה ומוציא חרקים, תולעים ויצורים דומים שמהם הוא ניזון. הוא יאכל גם חולייתנים קטנים אם יראה כאלה. זהו יחידאי שיוצא לצוד בלילה. פרוותו חומה-אדמדמה והוא מגיע לאורך 67–91 ס"מ. הראש קטן ומוארך עם עיניים ואוזניים קטנות והחוש הכי חד הוא הריח. תוחלת החיים של הפלאנוק היא 7.9 שנים. הוא חי ביערות של מזרח מדגסקר אבל צריך להתמודד עם אנשים, כלבים וגחנים שפלשו לאזור ומצב שימורו הוא פגיע. הפארק הלאומי מרוג'ג'י מדיה וקבצים בנושא פלאנוק בוויקישיתוף פלאנוק, באתר ITIS (באנגלית) פלאנוק, באתר NCBI (באנגלית) פלאנוק, באתר Animal Diversity Web (באנגלית) פלאנוק, בבסיס הנתונים ARKive (באנגלית) פלאנוק, באתר האנציקלופדיה של החיים (באנגלית) פלאנוק, באתר GBIF (באנגלית) פלאנוק באתר הרשימה האדומה של IUCN
קופה אמריקה 1995

תחרות הקופה אמריקה 1995 (1995 Campeonato Sudamericano Copa América), הוא גביע אליפות אמריקה הדרומית בכדורגל ה-37. הטורניר נערך באורוגוואי בין ה-5 ביולי ל-23 ביולי 1995, ואורגן על ידי התאחדות הכדורגל הדרום אמריקאית (CONMEBOL). בטורניר השתתפו נבחרות מקסיקו וארצות הברית כנבחרות אורחות. הנבחרת המארחת אורוגוואי זכתה בטורניר, לאחר שגברה על ברזיל בדו-קרב בעיטות עונשין, לאחר שוויון 1-1 בסיום המשחק. בשלבי ההכרעה של הטורניר נקבע כי במקרה של שוויון לא ישוחקו 30 דקות הארכה, אלא המשחק יועבר להכרעה מיידית בדו-קרב פנדלים. הטורניר שוחק בארבעה אצטדיונים בארבע ערים שונות. הגדול מביניהם, אצטדיון סנטנאריו במונטווידאו, אירח את משחק הגמר. 4 שערים ארגנטינה גבריאל בטיסטוטה מקסיקו לואיס גרסיה פוסטיגו 3 שערים ארגנטינה אבל באלבו ברזיל טוליו קולומביה פרדי רינקון ארצות הברית אריק וינאלדה אורוגוואי מרסלו אוטרו מדיה וקבצים בנושא קופה אמריקה 1995 בוויקישיתוף קופה אמריקה 1995 ב-rsssf
דיק ריצ'רדס

ריצ'רד וולטר "דיק" ריצ'רדס (באנגלית: Richard Walter "Dick" Richards; 1893 – 1985) היה אוסטרלי, מורה למדעים, שהצטרף למשלחת דיסקברי. ריצ'רדס נולד בבנדיגו, מדינת ויקטוריה הוא הצטרף למשלחת דיסקברי של סר ארנסט שקלטון בדצמבר 1914, כפיזיקאי עם קבוצת ים רוס בפיקודו של קפטן אניאס מקינטוש. ריצ'רדס היה רק בן 21 וזה עתה סיים את לימודיו באוניברסיטת מלבורן, כשיצא להפלגה על סיפון ה"אורורה". בקבוצה חסרת המזל של ים רוס, למד ריצ'רדס טכניקות גרירת מזחלות ומסע קוטבי מארנסט ג'ויס, שריצ'רדס העריץ. ריצ'רדס היה הראשון שהבחין בהיעלמותה של "אורורה" בשעת סערה ב-6 במאי 1915, ובצירוף מקרים היה גם הראשון שראה אותה בשובה, כעבור 20 חודשים. במהלך התקופה שבין שני האירועים, כאשר הקבוצה נשארה תקועה על החוף, השתתף ריצ'רדס בצעדה המפרכת אל קרחון בירדמור, לשם הנחת מצבורי אספקה לקבוצה הטראנס-אנטארקטית הצפויה של שקלטון, שלא הגיעה בסופו של דבר. הוא היה אחד העדים למותו של ארנולד ספנסר-סמית' ובהמשך להיעלמותם של ויקטור הייוורד ומקינטוש בניסיונם לחצות את הים הקפוא מהאט פוינט ולהגיע אל כף אוונס. ריצ'רדס, שנשאר עם חברי הקבוצה הנותרים בהאט פוינט, היה מרותק במשך שבועות לדרגשו מחמת תשישות ודיכאון. לאחר החילוץ בינואר 1917 ושובו לאוסטרליה, לימד ריצ'רדס בבית ספר לכרייה ותעשייה בבלאראט. אחרי ששירת כיועץ לממשלה בתחום המכשור האופטי במהלך מלחמת העולם השנייה, חזר ב-1948 לבלאראט, כנשיא הקולג'. הוא פרש מתפקידו בשנת 1958. בשנים הבאות ייעץ לעיתים קרובות להיסטוריונים וכותבי רשומות של חקר הקטבים. דעתו הייתה, שאף כי המסע לציוד המצבורים התגלה לבסוף כמיותר, הוא לא היה לשווא, בהיותו דוגמה להישגים שרוח האדם מסוגלת להגיע אליהם בתנאים קשים מנשוא. ריצ'רדס האריך ימים מכל חבריו למשלחת, והיה לשריד האחרון של מה שנקרא העידן ההרואי של חקר אנטארקטיקה, כאשר הלך לעולמו בגיל 91, בשנת 1985. [דרושה הבהרה] ריצ'רד ריצ'רדס עוטר במדליית אלברט בשנת 1923 על המאמצים שעשה על הקרח להציל את חייהם של ארנולד ספנסר-סמית' ואניאס מקינטוש. פרס זה הוסב בשנת 1971 לצלב ג'ורג', חילוף שהוצע לכל מחזיקי מדליית אלברט שהיו אז בחיים. דווח, כי ריצ'רדס הצטרף למשלחת הטראנס-אנטארקטית בלי לדון בגובה שכרו, וכי בשובו קיבל סכום של 70 ליש"ט. Ranulf Huntford, Shackleton biog. p450 עותק מאורכב George Cross Database – Summary index table of all individual GC awards מסד נתונים של צלב ג'ורג' - תמצית מטבלת שמות של מקבלי צלב ג'ורג'
ליז וייט

אליזבת "ליז" וייט (באנגלית: Elizabeth "Liz" White; נולדה ב-5 בנובמבר 1979) היא שחקנית אנגלייה. תפקידה הידוע ביותר הוא אנני קרטרייט בשתי סדרות הטלוויזיה של ה-BBC "החיים על מאדים" ו"אפר לאפר" ששודרו לראשונה ב-2006 וב-2007. וייט נולדה ברות'רהם שבדרום יורקשייר. למדה משחק בבית הספר "Liverpool Institute for Performing Arts". בשנת 2003 השתתפה בסדרה "מורים" וב-2004 הופיעה בסרטו של מייק לי "וירה דרייק". את עיקר פרסומה קיבלה מהופעותיה בסדרות "חיים על מאדים" ו"אפר לאפר" בהם שיחקה בתפקיד שוטרת שחיה בשנות השבעים והשמונים בהתאמה. תפקידים נוספים בטלוויזיה היו לווייט בעונה הראשונה של הסדרה "The Fixer" של ITV בתפקיד ג'ס מרסר, אחותו של ג'ון מרסר. בפרק "בגדי המלך החדשים", עיבוד מודרני של ה-BBC לסיפורי ילדים קלאסיים, גילמה את שאנון. באפריל 2011 הופיעה וייט בעיבוד של ה-BBC לרומן "The Crimson Petal and the White". וייט השתתפה בווידאו קליפ של השיר "Inflatable" של להקת בוש. ב-2012 כיכבה בסרט הקולנוע "האישה בשחור עיבוד לרומן באותו שם בהפקת "האמר פילמס". ביולי 2014 השתתפה בתפקיד מליסה בתסכית "Osiris" בהפקת "Everybodyelse Productions". עוד באותה שנה שיחקה בתפקיד ליזי מוטרסהד בסדרת הדרמה "Our Zoo" של BBC One, על אודות האיש שהקים את גן החיות צ'סטר וההשפעה שהייתה לכך על משפחתו. בשנת 2010 שיחקה בתיאטרון בתפקיד הבנלי קריצ'פילד במחזה "Spring Storm" מאת טנסי ויליאמס בתיאטרון קוטסלו בלונדון. ב-2011 הופיעה במחזה "A Woman Killed with Kindness" מאת תומאס הייווד בתיאטרון לייטלטון שבתיאטרון הלאומי. ב-2013 שיחקה בתפקיד כפול במחזה "Port" מאת סיימון סטיבנס. ב-2014 גילמה את כריסוטמיס במחזה "אלקטרה" מאת סופוקלס, לצדה של קריסטין סקוט תומאס בתיאטרון האולד ויק שבלונדון. ליז וייט, במסד הנתונים הקולנועיים IMDb (באנגלית) ליז וייט, באתר AllMovie (באנגלית) ליז וייט, במסד הנתונים הקולנועיים KinoPoisk (ברוסית) ליז וייט באתר ה-BBC "Liz White". btvguide.net. נבדק ב-29 במאי 2014. {{cite web}}: (עזרה) "Joanne played by Liz White". From There to Here. BBC One. נבדק ב-1 ביוני 2014. {{cite web}}: (עזרה)
טוצ'יגי (מחוז)

מחוז טוצ'יגי (ביפנית: Tochigi-ken 栃木県) הוא מחוז באזור קאנטו שבאי הונשו, יפן. בירת המחוז היא העיר אוצונומיה. במחוז טוצ'יגי שוכנת העיר ניקו, בה נמצאים מקדשי שינטו ומקדשים בודהיסטים שזכו למעמד אתרי המורשת העולמית של אונסק"ו בשנת 1999. המחוז ידוע גם בשל אזור נאסוּ, בצפון המחוז, העשיר באונסן, וידוע בתעשיית הסאקה שלו ובאתרי הסקי שבו. בראשית המאה ה-15 נבנה במחוז אשיקאגה גאקו, המוסד האקדמי הוותיק ביותר ביפן, הפעיל גם כיום. במאה ה-17 איחד טוקוגאווה אייאסו את יפן תחת שלטונו. לאחר מותו, נבנה בניקו מקדש טושוגו, ובו המאוזוליאום של טוקוגאווה. לאחר מכן סללה שוגונות טוקוגאווה את הניקו קאידו (日光街道) - דרך שחיברה בין ניקו ואדו - וחייבה דאימיו מכל רחבי יפן לעלות לרגל למאוזוליאום. במאה ה-19 התמוטטה שוגונות טוקוגאווה, ולאחר רסטורציית מייג'י קמה ממשלה חדשה שביטלה את שיטת החלוקה הקודמת ויצרה מחוזות חדשים. מחוז טוצ'יגי נוצר ב-1873, לאחר איחוד המחוזות אוצונומיה וטוצ'יגי. לאחר האסון הגרעיני בפוקושימה במרץ 2011, נמדדו באוצונומיה רמות רדיואקטיביות גבוהות פי 33 מהרגיל. שטחו של מחוז טוצ'יגי הוא 6,408 קילומטרים רבועים, 22% מתוכם מהווים פארקים לאומיים. למחוז אין גישה לים, והוא שוכן במרכז החלק הצפוני של אזור קאנטו. המחוז גובל במחוזות איבראקי, גונמה, סאיטאמה, ופוקושימה. בטוצ'יגי שורר אקלים ממוזג ולח, אך בעל שינויים ניכרים בטמפרטורות. החורפים יבשים ומלווים ברוחות, ואילו הקיצים לחים ומלווים בסופות רעמים. במרכז המחוז ישנו מישור פתוח, הגדול ביותר באזור קאנטו, שבגבולו הצפוני ניצבים ההרים שיראנֶה (2,578 מטרים), נאנטאי (2,484 מטרים), ונסוּדאקֶה (1,917 מטרים). מקורותיהם של הנהרות קינוגאווה, נאקגאווה ווטראסה נמצאים באזור זה, ומשם הם זורמים לאורך קאנטו ונשפכים לאוקיינוס השקט. במחוז טוצ'יגי 14 ערים: בשל קרבתו לטוקיו, טוצ'יגי הוא ביתם של תאגידים ושל תעשיות רבות, בהם הקומפלקס התעשייתי קיוהארה, הגדול ביותר ביפן. התעשייה תופסת 36.6% מכלכלת המחוז, והמוצרים העיקריים המיוצרים בו הם כלי רכב, חלקים ואביזרים לרכב, מכשירי רדיו וטלוויזיה, תרופות, וציוד תקשורת אלחוטית. התוצר השנתי של המחוז בתחום החקלאות עומד על 274 מיליארד ין, ועיקר התוצר הוא אורז, ירקות ובקר. מדיה וקבצים בנושא טוצ'יגי בוויקישיתוף אתר האינטרנט הרשמי של טוצ'יגי (ביפנית) האתר הרשמי של מחוז טוצ'יגי מדריך לטוצ'יגי(הקישור אינו פעיל) טוצ'יגי, באתר אנציקלופדיה בריטניקה (באנגלית) Nuclear Radiation Levels and Effect on Human Health as Sieverts increase in Japan – What you need to Know, באתר greenworldinvestor, ‏15 במרץ 2011
סימולציות ניהול ובנייה

סימולציות ניהול ובנייה (באנגלית: Construction and management simulation, או בקיצור CMS) הוא ז'אנר של משחקי וידאו המתמקד בבנייה, ניהול ואופטימיזציה של מערכות מורכבות. השחקנים בדרך כלל לוקחים על עצמם את התפקיד של מנהל אשר צריך להקים, להרחיב ולנהל קהילות או פרויקטים בדיוניים עם משאבים מוגבלים, כמו למשל ערים, פארקי שעשועים, בתי חולים, בתי עסק, ועוד. במשחקים הללו מושם בדרך כלל דגש רב על תכנון אסטרטגי, ניהול משאבים ומיומנויות קבלת החלטות. במשחקי סימולציות ניהול ובנייה השחקן מקבל את האחריות לתכנן, לבנות ולתחזק מבנים ומערכות שונות תוך כדי ניהול תקציבים, כוח אדם ומשאבים אחרים. המשחקים בז'אנר מיועדים בדרך כלל לשחקן יחיד. המשחקים נוטים לרוב להתמקד בתחום הבנייה של הפרויקט כאשר השחקן צריך לבנות ולבצע התאמות אישיות שונות למבנים, מתקנים ותשתיות שיענו על צרכים שונים. בנוסף לבנייה, השחקן לוקח על עצמו גם את התפקיד של המנהל אשר מפקח על התפעול השוטף של הפרויקט וצריך לקבל החלטות הקשורות לצוות העובדים, לכספים, ללוגיסטיקה ולהיבטים אחרים של ניהול הפרויקט. השחקן צריך בדרך כלל לייעל את המערכות שהם בונים ככל האפשר על מנת להשיג יעדים ספציפיים, כמו מקסום רווחים, שיפור היעילות, ו/או לוודא שהאזרחים הווירטואליים או הלקוחות יהיו שבעי רצון. בתוך משחקי סימולציות ניהול ובנייה בדרך ישנם כלים אנליטיים שונים בהם ניתן להיעזר במהלך המשחק על מנת לקבל החלטות חשובות שונות. בנוסף לכך השחקן מקבל לעיתים רבות עצות אודות בעיות שונות שצצות והצרכים החשובים ביותר של הפרויקט שצריכים להילקח בחשבון. משחקי בניית ערים (City-building games) - במשחקים אלו השחקן צופה על העיר מנקודת תצפית גבוהה בשמיים, בעודו מפתח ומנהל את העיר. בדרך כלל הוא מסוגל רק לשלוט בבחירת המיקום שבו יוצבו המבנים והתשתיות ובאלמנטים אחרים הקשורים לניהול העיר, כגון תשלום שכר וסדרי עדיפויות בעבודה. העיר מתפתחת בהתאם להחלטות השחקן. משחקי בניית פארקים - במשחקים אלו השחקן בונה ומנהל פארקים, פארקי שעשועים, לונה פארק עם רכבות הרים, גני חיות וכדומה. על השחקן לבנות מתקנים ולדאוג לתחזוקה, ולמשוך מבקרים אל הפארק. ידועים במיוחד משחקים בזיכיון "פארק היורה" בהם השחקן בונה פארק דינוזאורים ואף יכול ליצור מיני כלאיים חדשים. משחקי סימולציה של עסקים (Business simulation games) - משחקים שבהם השחקן ממוקד בניהול ההיבטים הכלכליים השונים של עסק, במטרה להעלות בסופו של דבר את הרווחיות של העסק. במשחקים מסוג זה בדרך אין אלמנטים של בנייה. משחקי סימולציה פוליטית (Government simulation games) - משחקים שבהם השחקן ממלא את התפקיד של ראשי הממשל במדינות מסוימות (מדינות קיימות או מדינות בדיוניות). משחקי ניהול של קבוצות ספורט (Sports management games) - במשחקים אלו השחקן ממלא את התפקיד של מנהל קבוצת ספורט. בדרך כלל הוא צריך להתמקד בתחומים כגון אסטרטגיה, טקטיקה, בחירת השחקנים/העברות, קביעת הרכבים ובהחלטות כלכליות שונות. ערכים על משחקי סימולציית בנייה וניהול סימולציות ניהול ממוחשבות מדיה וקבצים בנושא סימולציות ניהול ובנייה בוויקישיתוף
אלפרד קלבש

רודולף פרידריך אלפרד קלבש (בגרמנית: Rudolf Friedrich Alfred Clebsch, ‏ 19 בינואר 1833 - 7 בנובמבר 1872) היה מתמטיקאי גרמני שתרם תרומות חשובות לגאומטריה האלגברית ולתורת האינווריאנטים. קלבש נולד בקניגסברג שבפרוסיה. תחילה הוא למד באוניברסיטת קניגסברג, ואת דרגת ההבליצטה שלו קיבל מאוניברסיטת הומבולדט בברלין. במהלך חייו הוא לימד וחקר בברלין, בקרלסרוהה, בגיסן ובגטינגן, שם הוא גם ייסד בשנת 1868, יחד עם קרל ניומן, את כתב העת המתמטי הידוע Mathematische Annalen. תחומי העניין הראשונים של קלבש היו דווקא מדעי ההידרודינמיקה והאלסטיקה, והוא פרסם מספר מאמרים בתחומים האלו. המתמטיקה כשלעצמה הפכה לתחום העניין העיקרי שלו כאשר החל ללמוד את חשבון הווריאציות ותורת המשוואות הדיפרנציאליות החלקיות. בשנת 1863 הוא עבר לאוניברסיטת גייסן, שם הוא פגש את פאול גורדן ועשה עמו עבודה חשובה על פונקציית התטא. מקדמי קלבש-גורדן מתחום ההרמוניות הספריות התגלו על ידם כתוצאה משיתוף הפעולה הזה. בעצתו של אוטו הסה פנה קלבש אל עבודותיהם של ארתור קיילי, ג'יימס ג'וזף סילבסטר וג'ורג' סלמון. באמצע המאה ה-19, האסכולה האנגלית הזו הולידה תחום חדש של מתמטיקה: תורת האינווריאנטים, ועשתה צעדים מהותיים שהיו עתידים להוליד את הגאומטריה האלגברית, שני התחומים שלהם קלבש עתיד לתרום יותר מכל. תגליותיהם של האנגלים הללו לא היו מאוד מוכרות בגרמניה של אותו הזמן. קלבש וגורדן שינו את המצב הזה. תורת האיוונריאנטים בגרמניה, ויצר חיבור בין התורה הזו לבין הגאומטריה האלגברית ותורת הפונקציות של ברנהרד רימן. מדיה וקבצים בנושא אלפרד קלבש בוויקישיתוף אלפרד קלבש, באתר פרויקט הגנאלוגיה במתמטיקה אלפרד קלבש, באתר MacTutor (באנגלית) ראוי בהקשר הזה להזכיר גם את ג'ורג' בול, שמאמרו על טרנספורמציות ליניאריות הניץ את התאוריה והוביל את קיילי לגילוי התגליות שלו, שהולידו את התאוריה כתחום נפרד ועצמאי של המתמטיקה הלכה למעשה. לקריאה נוספת על ההיסטוריה המוקדמת של תורת האינווריאנטים, הקורא מופנה לספר של סלמון שמוזכר בהערת השוליים השנייה. עם זאת ראוי לציון במיוחד הגרמני ארנולד, שגילה באופן עצמאי חלק חשוב מתגליותיהם של קיילי, סילבסטר וסלמון בתאוריה של האינווריאנטים, ואף גילה תגליות חשובות משל עצמו באותה התאוריה. למידע נוסף בנושא: George Salmon, Lessons introductory to the Modren Higher Algebra (1876)t: עמודים 294 - 295. ואף כתב את אחד הספרים הידועים ביותר בנושא בעשורים הבאים: Alferd Clebsch, Théorie der binären algebraischen Formen (1872)t
נמייה צרת-פסים

נמייה צרת-פסים (שם מדעי: Mungotictis decemlineata) הוא מין טורף החי במדגסקר שבאוקיינוס ההודי והוא מין יחידי בסוגו. למרות השם נמייה הוא שייך למשפחת טורפי מדגסקר שקרובים לגחניים. הנמייה היא מין טורף קטן ומגיעה לגודל 26–35 ס"מ ולמשקל 700 עד 400 גרם. יש לנמייה גוף אפור ומוארך מעט בעל פסים דקים לאורך הגוף שמסתיים בזנב שעיר ביותר. הרגליים חומות והגחון לבן. הראש האפור צר וקטן והלסת קטנה עם אוזניים בולטות. הנמייה חיה בלהקות היררכיות עם זכר ונקבת אלפא שמטפלים יחדיו בכל הצאצאים. עם זאת הצאצאים של זכרי ונקבות האלפא מקבלים את התנאים הטובים ביותר לעומת שאר הצעירים. הם משוטטים במשך היום וחיים בקנים בין השיחים, ע"פ כמה שמועות יחד עם למורים מסוימים. מזונה העיקרי של הנמיה הוא חרקים ועכבישים, אך גם ביצים, יונקים קטנים, נחשים, לטאות ואף גורי למורים ננסיים. היא חיה בטבע רק ביערות הנשירים של דרום מערב מדגסקר בין הנהרות Tsiribihina ו־Mangoky. היא נמצאת בסכנת הכחדה עקב כריתת יערות לבניית ערים באזור ומשריפות יער. מדיה וקבצים בנושא נמייה צרת-פסים בוויקישיתוף נמייה צרת-פסים, באתר ITIS (באנגלית) נמייה צרת-פסים, באתר NCBI (באנגלית) נמייה צרת-פסים, באתר Animal Diversity Web (באנגלית) נמייה צרת-פסים, בבסיס הנתונים ARKive (באנגלית) נמייה צרת-פסים, באתר האנציקלופדיה של החיים (באנגלית) נמייה צרת-פסים, באתר GBIF (באנגלית) נמייה צרת-פסים באתר הרשימה האדומה של IUCN
סלנוית דורל

סלנוית דורל (שם מדעי: Salanoia durrelli) היא מין של טורף ייחודי לאי מדגסקר ומשתייך לסוג סלנויה ולמשפחת טורפי מדגסקר - מינים המזכירים גחנים. היא התגלתה רק בשנת 2010 וקרובת משפחתה היחידה לסוג היא סלנויה חומת-זנב. היא קרויה על שם חוקר הטבע ג'רלד דארל. סלנויה זו נמצאה רק פעמיים בטבע באזור של אגם אלאוטרה שבמרכז מדגסקר. אין ידועים עליה הרבה פרטים. צבעה חום-אדמדם, היא בעלת רגליים רחבות עם כריות ובעלת שיניים חדות מאוד. הפרטים שנתפסו שקלו 600 גרם. היא נמצאה באזור הביצות של אגם אלאוטרה בסביבה של 750 מ' ועל פי צורת השיניים המגודלות הוערך שהיא ניזונה מרכיכות ומסרטנים ולא רק מבעלי חוליות וחרקים. הן כנראה חיות בין צמחי ביצות. אין ידיעה לגבי מצב השימור שלה. באזור בה נצפתה יש סכנה לקיומה עקב זיהומים, הרס הביצות לבנייה של שטחים חקלאיים והבאת מינים לא מקומיים לרבות חולדות, גחנים גדולים וכלבים. מדיה וקבצים בנושא סלנוית דורל בוויקישיתוף סלנוית דורל, באתר NCBI (באנגלית) סלנוית דורל, באתר GBIF (באנגלית) הסלנויה באתר mongabay
זבד מלגשי

זבד מלגשי (שם מדעי: Fossa fossana) הוא מין טורף ממשפחת טורפי מדגסקר וכמו כל המשפחה אנדמי למדגסקר. הוא חי ביערות המזרחיים של מדגסקר והוא המין היחיד בסוגו. זהו מין גדול יחסית למשפחתו והוא המין השני בגודלו לאחר הפוסה. משקלו מגיע ל-1.5-2 ק"ג כשאורכו עד 50 ס"מ כשהזנב מגיע לאורך 20 ס"מ. הוא בעל פרווה גדולה חומה ועליה 2 פסים אופקיים מהראש עד הזנב. הרגליים והגחון לבנים והפנים והאוזניים אפורות וארוכות ומשוות לזבד פני שועל. גם צורת הגוף והרגליים הדקות מזכירה מעט שועל והוא חי בעיקר על הקרקע ניזון מיצורים קטנים שונים אותם הוא תוקף ממארב. הוא ניזון מכל חיה קטנה לרבות זיקיות, עכברים, עופות, עקרבים ונבלות. הוא חי במזרח מדגסקר ביערות, שפלות ויערות טרופיים לחים והוא יכול להימצא מחופי הים להרים בגובה 1,500 מ', אך נמצא בעיקר ביערות באזור פארק הרי אמבר. בשל כריתת היערות בהם חי הוא קרוב לסיכון. הפארק הלאומי מרוג'ג'י מדיה וקבצים בנושא זבד מלגשי בוויקישיתוף זבד מלגשי, באתר ITIS (באנגלית) זבד מלגשי, באתר NCBI (באנגלית) זבד מלגשי, באתר Animal Diversity Web (באנגלית) זבד מלגשי, בבסיס הנתונים ARKive (באנגלית) זבד מלגשי, באתר האנציקלופדיה של החיים (באנגלית) זבד מלגשי, באתר GBIF (באנגלית) זבד מלגשי באתר הרשימה האדומה של IUCN
סלנויה חומת-זנב

סלנויה חומת-זנב (שם מדעי:Salanoia concolor) היא חיה טורפת קטנה ממשפחת טורפי מדגסקר החיה ביערות של הצפוניים של האי מדגסקר. זהו מין קטן ולא מוכר יחסית שהתגלה בשנת 1837 על ידי איסידור גופריי סנט הילרי (1805 - 1861). המין הקרוב אליו ביותר הוא סלנוית דורל (Salanoia durrelli) שהתגלה רק ב-2010 למדע. הסלנויה היא חיה מוארכת עם פרווה שחורה ואוזניים גדולות. אורכה של הסלנויה 16–20 ס"מ ומשקלה 550–780 גרם. היא יוצאת לציד בחשיכה וחיה ביערות הצפוניים של מדגסקר צדה יונקים קטנים, זוחלים וחרקים. לא ידוע הרבה על הסלנויה והיא גם נמצאת בסכנת הכחדה עקב פגיעה באזור המחיה שלה. מדיה וקבצים בנושא סלנויה חומת-זנב בוויקישיתוף סלנויה חומת-זנב, באתר ITIS (באנגלית) סלנויה חומת-זנב, באתר NCBI (באנגלית) סלנויה חומת-זנב, באתר Animal Diversity Web (באנגלית) סלנויה חומת-זנב, בבסיס הנתונים ARKive (באנגלית) סלנויה חומת-זנב, באתר האנציקלופדיה של החיים (באנגלית) סלנויה חומת-זנב, באתר GBIF (באנגלית) סלנויה חומת-זנב באתר הרשימה האדומה של IUCN
נמייה מפוספסת ענקית

נמייה מפוספסת ענקית או נמייה מלגשית ענקית (שם מדעי: Galidictis grandidieri) היא מין דמוי נמייה ממשפחת טורפי מדגסקר, החי באזור מצומצם ביערות הקצה הדרומי מערבי של מדגסקר. נמייה זו מצויה בסכנת הכחדה. היא קרויה גם נמיית גרנדידייה ע"ש המגלה שלה, אלפרד גרנדידייה (1836–1921). היא קרובת משפחה של הנמייה המלגשית רחבת-הפסים, ממנה היא גדולה בהרבה. הנמייה חיה בטבע באזור היערות של הפארק הלאומי צימנמפצוצה מלאת עצי הבאובב הענקיים והאגמים סביבה. על אף שמה, זו נמייה קטנה שמשקלה 500–600 גרם. צורתה מוארכת, ומראה מזכיר את קרובתה הקטנה ממנה. שתיהן מפוספסות בפסים שחורים על רקע גוף צהוב, וזנבן הארוך לבן ושעיר כמו זנב הסנאי. הן חיות באזורי אדמה קשה, ושם הן גם ממליטות גור אחד מדי שנה. הן חיות בזוגות ויוצאות לצוד בלילה. תזונתן משתנה במהלך השנה: בעוד בעונה הגשומה יש שפע של חרקים שמהווים טרף קל עבור הנמייה, בעונה היבשה מתבסס מזונה על אכילת חולייתנים קטנים. מדיה וקבצים בנושא נמייה מפוספסת ענקית בוויקישיתוף נמייה מפוספסת ענקית, באתר ITIS (באנגלית) נמייה מפוספסת ענקית, באתר NCBI (באנגלית) נמייה מפוספסת ענקית, באתר Animal Diversity Web (באנגלית) נמייה מפוספסת ענקית, בבסיס הנתונים ARKive (באנגלית) נמייה מפוספסת ענקית, באתר האנציקלופדיה של החיים (באנגלית) נמייה מפוספסת ענקית, באתר GBIF (באנגלית) נמייה מפוספסת ענקית באתר הרשימה האדומה של IUCN
נמיית זנב-טבעת

נמיית זנב-טבעת (שם מדעי: Galidia elegans) היא מין ממשפחת טורפי מדגסקר בתת-משפחת Galidiinae, והמין היחיד בסוג Galidia. השם נמייה מבלבל מעט משום שאין היא קרובה למשפחת הנמייתיים, אך דומה מאוד לנמייה אמיתית. הנמייה היא המין הגדול ביותר בתת-משפחת Galidiinae והיא מגיעה לגודל 32–38 ס"מ ולמשקל 700–900 גרם. יש לנמייה גוף אדמדם ומוארך מעט וראשה בעל חוטם קצר ואוזניים גדולות. הרגליים קצרות וכמו ששמה מרמז, על זנבה טבעות אדמדמות ושחורות. אלו נמיות פעילות יום, אתלטיות היכולות לרוץ מהר, לטפס ולקפוץ החיות ביערות הגשם של מזרח מדגסקר. הם בעיקר טורפים שאוכלים עכברים, ציפורים קטנות, ביצים וזוחלים כמו זיקיות, אך יאכלו לעיתים גם פירות וחרקים. פוסה זבד מלגשי טורפי מדגסקר הפארק הלאומי מרוג'ג'י מדיה וקבצים בנושא נמיית זנב-טבעת בוויקישיתוף נמיית זנב-טבעת, באתר ITIS (באנגלית) נמיית זנב-טבעת, באתר NCBI (באנגלית) נמיית זנב-טבעת, באתר Animal Diversity Web (באנגלית) נמיית זנב-טבעת, בבסיס הנתונים ARKive (באנגלית) נמיית זנב-טבעת, באתר האנציקלופדיה של החיים (באנגלית) נמיית זנב-טבעת, באתר GBIF (באנגלית) נמיית זנב-טבעת באתר הרשימה האדומה של IUCN
נמייה מלגשית רחבת-פסים

נמייה מלגשית רחבת-פסים (שם מדעי: Galidictis fasciata) היא מין של טורף קטן ממשפחת טורפי מדגסקר - דמויי חתול החיים רק ביערות הגשם באי מדגסקר. צבע הפרווה חום-אדמדם ולבן-שחור באזור הפסים במרכז הגב. הם בעלי אוזניים גדולות אך לסתות קטנות ורגליים גדולות וזריזות העוזרות להם לרוץ ברחבי היערות בהם הם חיים במזרח מדגסקר. המזון העיקרי שלהם הוא מכרסמים קטנים, אך גם ביצים, חרקים, זוחלים ופירות. כמו רוב בני המשפחה הם יוצאים בלילה לציד והם חיים בקבוצות קטנות. Galidictis fasciata fasciata - בעל זנב חום-אדמדם ובין 8 ל-10 פסים על הגוף. Galidictis fasciata striata - בעל זנב לבן ודק בעל כ-5 פסים על פרוותו. הפארק הלאומי מרוג'ג'י מדיה וקבצים בנושא נמייה מלגשית רחבת-פסים בוויקישיתוף נמייה מלגשית רחבת-פסים, באתר ITIS (באנגלית) נמייה מלגשית רחבת-פסים, באתר NCBI (באנגלית) נמייה מלגשית רחבת-פסים, באתר Animal Diversity Web (באנגלית) נמייה מלגשית רחבת-פסים, באתר האנציקלופדיה של החיים (באנגלית) נמייה מלגשית רחבת-פסים, באתר GBIF (באנגלית) נמייה מלגשית רחבת-פסים באתר הרשימה האדומה של IUCN
נובה בז'סקו

נובה בז'סקו (בפולנית: Nowe Brzesko) היא עיירה במחוז פרושוביצה שבפרובינציית פולין קטן בפולין, כעשרה ק"מ דרומית מזרחית לפרושוביצה, בה התקיימה עד השואה קהילה יהודית. אזכורה הראשון של העיירה, היושבת על גדת נהר ויסלה, הוא מראשית המאה ה-13, כיישוב בבעלות נזירים נורברטיניים. בשנת 1279 הוענקו ליישוב זכויות עיר. במהלך המאה ה-17 נהרס היישוב כתוצאה מפלישות השוודים, הטטרים והטרנסליבנים. זכויות העיר ניטלו מהיישוב בשנת 1870, אך הושבו לו בשנת 2011. יהודים ראשונים התיישבו בעיירה במחצית השנייה של המאה ה-19, לאחר העברת היישוב מבעלות המנזר הסמוך לבעלות המדינה. בשנת 1921 נמנו ביישוב כ-460 יהודים, כרבע מסך תושביו. בשנת 1939 נותרו ביישוב כ-300 יהודים. היישוב נכבש בידי הגרמנים מספר ימים לאחר פרוץ מלחמת העולם השנייה, ולמקום הגיעו פליטים יהודים רבים מערי פולין המערבית, אשר הקהילה המקומית התגייסה לעזרתם. בשנת 1942 הוטלו על יהודי היישוב גזירות שונות, ובהן איסור על קשר עם לא יהודים וחובת ביצוע עבודות כפייה, ומעת לעת התעללו ביהודי היישוב חיילים גרמנים שהגיעו למקום. כמו כן, הוקם ביישוב יודנרט. ב-8 בנובמבר 1942 לפנות בוקר כיתרו שוטרים גרמנים ופולנים את היישוב, הוציאו את היהודים מבתיהם, והובילו אותם למייחוב. משם שולחו למחנה ההשמדה בלז'ץ. לאחר האקציה ערכו הגרמנים מצוד אחר יהודים מהיישוב שהסתתרו בסביבתו, בסיוע איכרים מקומיים. היהודים שנתפסו צורפו לקבוצה של כ-600 יהודים מהסביבה, ואלו הועסקו בעבודות כפייה, ולאחר מכן נרצחו ביער חידוב שליד הכפר זגוז'ה. ב-22 בדצמבר 1942 הוצאה להורג בבית העלמין היהודי בנובה בז'סקו קבוצת יהודים מיישובי הסביבה. מדיה וקבצים בנושא נובה בז'סקו בוויקישיתוף נובה בז'סקו באתר מרכז מורשת יהדות פולין "נובה בז'סקו", באתר השטעטל הווירטואלי "נובה בז'סקו", באתר JewishGen (באנגלית)
פורת יוסף (פירושונים)

האם התכוונתם ל... ישיבת פורת יוסף – ישיבה ספרדית בירושלים הגהות פורת יוסף – הגהותיו לתלמוד הבבלי של הרב יוסף סקוביץ פורת יוסף - ספרו של רבי יוסף סאמיגה על התלמוד הבבלי והלכות הרי"ף פורת יוסף - ספרו של רבי יוסף טאיטאצאק על ספר קהלת פורת יוסף - ספרו של הרב יוסף תאומים על מסכת יבמות יוסף פורת (היינץ יוזף פֶרדֶר) - שחמטאי ישראלי וגרמני
אגם תון

אגם תון (בגרמנית: Thunersee) הוא אגם בנמצא באזור הרמה הברנית שבקנטון ברן בשווייץ, בין הערים תון בצפון-מערב, ואינטרלאקן בדרום-מזרח. האגם קרוי על שם העיר תון השוכנת על חופו הצפוני. האגם מנקז שטח של למעלה מ-2,500 קמ"ר ומקבל את מימיו ממספר נהרות, בעיקר על ידי נהר ארה הזורם לתוכו מאגם ברינץ הגבוה ממנו ב-6 מטרים. נהר הארה ממשיך מצידו השני של האגם לעבר העיר ברן ומשם לנהר הריין, אל ולעיתים לאחר גשמים כבדים נגרמות הצפות מקומיות באזור האגם, מכיוון שנהר הארה לא עומד בעומס המים. מאז שנת 1835 קיימים קווי תחבורה קבועים על ידי ספינות בין הערים תון ואינטרלאקן, ותעלות קטנות בערים אינטרלאקן ותון מחברות את קווי השייט למסילת הרכבת. לאחר מלחמת העולם השנייה ועד שנת 1964 השתמשה הממשלה השווייצרית באגם להשלכת כלי נשק שיצאו משימוש, ומשערים כי נזרקו למימי האגם למעלה מ-9,000 טונות של נשק. אגם ברינץ תון מדיה וקבצים בנושא אגם תון בוויקישיתוף הערך במילון ההיסטורי של שווייץ בגרמנית, בצרפתית ובאיטלקית אגם תון, באתר MySwitzerland פורטל תיירות מקומי